open-index/open-wikipedia-markdown huggingface dataset:
Common Norge

**Common Norge** er en uavhengig brukerforening, etablert som Dataforeningen System 3 den 2. juli 1970. Foreningen skulle opprinnelig ivareta brukere av IBM System/3 og RPG. I 1979 skiftet foreningen navn til Foreningen Datateam før den skiftet navn til Common Norge i jubileumsåret 2010.

Common Norge er organisasjonen for IBM-brukere i Norge og er medlem av den internasjonale brukerforeningen Common og har som formål gjennom utveksling av erfaringer, foredragsvirksomhet, studieturer m.m. å øke medlemmenes IT-kompetanse, samt ivareta medlemmenes interesser overfor leverandører i spørsmål av generell karakter. Foreningen er organisert i fem distrikter og har egne faggrupper for Lotus Software, Microsoft Dynamics, Multi-Support og Løsning1.

## Eksterne lenker
* Foreningens hjemmeside
Ragnhild Setsaas

**Ragnhild Setsaas** (født 7. oktober 1950) er en norsk politiker (SV).

Hun er utdannet cand.polit. i sosiologi fra Universitetet i Trondheim, og har et årsstudium i voksenpedagogiske emner fra University of Nottingham. Setsaas har vært rådgiver for rådmannen i Trondheim kommune, informasjonssjef i kommunen 2001–2006, daglig leder ved Vitensenteret i Trondheim, redaktør i reportasjebladet *[[Spekter (tidsskrift)|Spekter]]* 1991–1992, prosjektleder i Distriktenes utbyggingsfond og Sør-Trøndelag fylkeskommune, informasjonskonsulent ved Den allmennvitenskapelige høgskole, foruten vitenskapelig assistent, forsker og informasjonskonsulent ved Norsk voksenpedagogisk institutt.

Setsaas har blant annet vært medlem av Statoils bedriftsforsamling, styremedlem i NSB i 1996 og styreleder ved Høgskolen i Sør-Trøndelag 2011–2012. Hun var medlem av Trondheim bystyre 1983–1991, herav varaordfører 1988–1989, og 1. vararepresentant til Stortinget fra Sør-Trøndelag 1989–1993. Fra 27. april 2012 til regjeringsskiftet etter stortingsvalget i 2013 var hun statssekretær for høyere utdannelse og forskning i Kunnskapsdepartementet.

## Referanser


## Eksterne lenker
* 
* Statssekretær Ragnhild Setsaas
Grais stigmaticus

***Grais stigmaticus*** er en sommerfugl som tilhører familien smygere (Hesperiidae).  Den er den eneste kjente arten i sin slekt.

## Utseende
En middelsstor (vingespenn ca. 50 millimeter), brun smyger. Vingene er lysbrune med mørkere brune flekker som danner to litt uregelmessige tverrbånd. I spissen av forvingen er den gjerne noen bittesmå, hvite flekker. Larven er naken, pølseformet og grønn.

## Levevis
Larven lever på busker og trær i slekten *Esenbeckia* (familien Rutaceae).

## Utbredelse
Arten er vidt utbredt i Sør- og Mellom-Amerika, fra det sørlige Texas i nord til Argentina i sør, også på Jamaica.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *[[Grais]]* Godman & Salvin, 1894
***************** *Grais stigmaticus* (Mabille, 1883)

## Kilder
* Brower, A.V.Z. og Warren, A. (2007) *Grais* på Tree of life http://tolweb.org/Grais_stigmaticus/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Grais* spp. http://www.butterfliesofamerica.com/t/Grais_a.htm

## Eksterne lenker
*
Pythonides

* se systematisk inndeling

***Pythonides*** er en slekt av sommerfugler som tilhører familien smygere (Hesperiidae).

## Utseende
Middelsstore smygere. Noen av artene er brune med en litt fløyelsaktig glans på forvingene, andre har forvinger som er brunsvarte med noen hvite flekker, mens bakvingene hovedsakelig er skinnende blå, gjerne med mørke ytterkanter og mørke årer.
Larvene er nakne, grønne, litt gjennomsiktige, med rødlig hodekapsel.

## Levevis
Larvene lever på trær i slektene *Siparuna* (Siparunaceae), *Rollinia* og *Xylopia* (Annonaceae).

## Utbredelse
Alle lever i den Neotropiske region (Sør- og Mellom-Amerika).

## Systematisk inndeling
Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
**************** slekten *Pythonides* Hübner, 1819 - 20 arter
***************** *[[Pythonides braga]]* Evans, 1953
***************** *[[Pythonides eminus]]* Bell, 1934
***************** *[[Pythonides grandis]]* Mabille, 1878
***************** *[[Pythonides hampa]]* Evans, 1953
***************** *[[Pythonides herennius]]* Geyer, 1838
***************** *[[Pythonides homer]]* Evans, 1953
***************** *[[Pythonides jovianus]]* (Stoll, 1782)
***************** *[[Pythonides lancea]]* (Hewitson, 1868)
***************** *[[Pythonides lerina]]* (Hewitson, 1868)
***************** *[[Pythonides limaea]]* (Hewitson, 1868)
***************** *[[Pythonides maraca]]* Mielke & Casagrande, 1992
***************** *[[Pythonides mundo]]* Freeman, 1979
***************** *[[Pythonides neivai]]* (Hayward, 1940)
***************** *[[Pythonides nides]]* Mielke & Casagrande, 2002
***************** *[[Pythonides parallelus]]* Mabille, 1898
***************** *[[Pythonides pescada]]* Bell, 1936
***************** *[[Pythonides proxenus]]* (Godman & Salvin, 1895)
***************** *[[Pythonides pteras]]* (Godman & Salvin, 1895)
***************** *[[Pythonides rosa]]* Steinhauser, 1989
***************** *[[Pythonides tullia]]* Evans, 1953

## Kilder
* Brower, A.V.Z. og Warren, A. (2007) *Pythonides* på Tree of life http://tolweb.org/Pythonides/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Pythonides* spp. http://www.butterfliesofamerica.com/t/Pythonides_a.htm
## Eksterne lenker
*
Europas Grand Prix 2012

**Europas Grand Prix 2012** (offisielt navn: *2012 Formula 1 Grand Prix of Europe*) er et Formel 1-løp som ble arrangert 24. juni 2012 på Valencia Street Circuit i Valencia, Spania. Det var det åttende løpet i -sesongen. 

## Klassifisering
### Kvalifisering

### Løpet

**Noter til tabellen:**
*  - Timo Glock var ute av stand til å delta i kvalifiseringen på grunn av sykdom. Han ble senere anbefalt å ikke delta i løpet. Han hadde dog deltatt i alle tre treningsomgangene.
*  - Som følge av hans kollisjon med Lewis Hamilton på nest siste runde fikk Maldonado en 20 sekunders tidsstraff for å ha «kjørt tilbake på banen på en utrygg måte». Straffen medførte at han falt fra 10.- til 12.-plass.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Galileotoppen

**Galileotoppen** er et fjell på Spitsbergen, Svalbard. Det er 1&nbsp;637 meter høyt og ligger i Ny-Friesland, rundt 4,5 kilometer nordvest for Newtontoppen, Svalbards høyeste fjell (1&nbsp;713&nbsp;moh).

Fjellet har navn etter den italienske fysikeren og astronomen Galileo Galilei.

## Referanser
Chadwickryggen

**Chadwickryggen** er et fjell på Spitsbergen, Svalbard. Det er 1 640 meter høyt og er Svalbard fjerde høyeste fjell. Det ligger i Ny-Friesland, mellom Smutsbreen i sør og Tryggvebreen i nord.

Fjellet har navn etter James Chadwick, britisk fysiker og nobelprisvinner.

## Referanser
Fuglefjella

**Fuglefjella** er et fjell på Spitsbergen, Svalbard. Det er 576 meter høyt og ligger i Nordenskiöld Land, rundt 10 kilometer vest for Longyearbyen, mellom Bjørndalen i øst og Grumantdalen og Isfjorden i vest. Fjellet består av to deler, Grønberget og Pilarberget.

## Referanser
Antarcticfjellet

**Antarcticfjellet** er et 360 meter høyt fjell på sørspissen av Bjørnøya i Barentshavet. Det er oppkalt etter polarskuta «Antarctic», opprinnelig en selfangstbåt, som senere ble brukt av Nathorsts ekspedisjon i 1898-99, som blant annet kartla Bjørnøya.

## Referanser
Kratom

**Kratom** (*Mitragyna speciosa*) er et eviggrønt tropisk tre med opphav i Sørøst-Asia i samme plantefamilie som kaffe (Rubiaceae). Treet kan bli opptil 25 meter høyt. Det har store grønne blader, og kan produsere blomster.

## Habitat
Kratom vokser i store deler av Sørøst-Asia. I Thailand er planten hovedsakelig kultivert for menneskebruk, men den vokser vilt i deler av Malaysia, Indonesia samt i mindre grad i Papua Ny-Guinea, Filippinene og Myanmar. 

## Historikk
I 1839 oppdaget den nederlandske botanikeren Pieter Willem Korthals kratom på sine reiser i asia. Planten ble identifisert som *Mitragyna Speciosa*. Tradisjonelt er bladene tygget av arbeidere for å øke energinivå, sexlyst og appetitt samt dempe smerter. Mange sammenligner det med kaffe. Allerede i 1895 ble det dokumentert hvordan de innfødte benyttet seg av planten for å hjelpe mennesker ut av opiumsavhengighet.

## Kontroversiell bruk
Kratom har en lang historie med tradisjonell bruk for ulike medisinske formål, inkludert smertelindring og som en naturlig stimulant. Reguleringen av kratom har vært et kontroversielt emne i flere land, med hovedfokus på bekymringer knyttet til potensielt misbruk og de mulige helseeffektene forbundet med planten.

I flere år har det påpått diskusjoner om regulering av kratom i mange land. Drug Enforcement Administration (DEA) i USA forsøkte å klassifisere kratom som et narkotisk stoff. Dette forsøket ble imidlertid møtt med betydelig motstand, og det ble sett på som en viktig seier for dem som støttet tilgjengeligheten og bruk av kratom.

DEAs forsøk på å klassifisere kratom som narkotika førte ikke frem på grunn av manglende bevis og intens motstand fra en rekke aktører, inkludert organisasjoner og enkeltpersoner som hadde erklært sin støtte til kratom som alternativ behandling.

## Legemiddelverkets vurdering
I 2023 inkluderte Legemiddelverket kratom på listen over narkotiske stoffer i samsvar med nasjonal lovgivning. Avgjørelsen ble begrunnet med påstander om misbruk og potensielle helsefare.

I Norge var det et regulert legemiddel frem til 2023. Reguleringen av kratom som narkotika har vært omdiskutert, og bekymringer rundt misbrukspotensialet og mulige helseeffekter har vært hovedårsakene til debatten.

## Referanser
Mosjøen Næringsforening

**Mosjøen Næringsforening** (grunnlagt i 1882) samler store deler av næringslivet i Mosjøen og Vefsn kommune. Foreningen er en interesseorganisasjon for over 150 medlemsbedrifter innenfor blant annet handel, håndverk, tjenesteytelse, reiseliv, finans og turisme.

Foreningen avholder jevnlig møter hvor byens bedriftseiere og -ledere deltar. Slike møter består av orientering og debatt om dagsaktuelle saker, presentasjon av nye næringsdrivende og foredrag ved interne og eksterne aktører, for eksempel stortingsrepresentanter.

Foreningen står bak selskapet Generator Mosjøen AS, som blant annet arrangerer Tiendebytte og Hanedagene.

Foreningen fikk sin nåværende form i 2001 ved sammenslåelsen av *Mosjøen Handelsstandsforening* fra 1882 og *Mosjøen Håndverker- og industriforening*, tidligere *Mosjøen Haandværkerforening*, fra 1898.

## Se også
* Næringsliv i Mosjøen
* Industri i Mosjøen

## Referanser





## Eksterne lenker
* Mosjøen Næringsforening
* Generator Mosjøen
* Tiendebytte
* Hanedagene
* HI-dagen
Det forente Silla

**Det forente Silla** (koreansk hanja: 統一新羅; hangeul: 통일 신라; revidert romanisering: *Tong-il Silla*) eller **Senere Silla** er navnet man ofte bruker for det koreanske kongedømmet Silla, opprinnelig et av Koreas tre kongedømmer, i perioden fra 668 til 935 AD, etter at riket med hjelp fra det kinesiske Tang-dynastiet hadde erobret Baekje i 660 og Goguryeo i 668 og slikt forent den sørlige delen av Koreahalvøya. Rikets siste konge, som bare formelt var landet hersker, underkastet seg det nye Goryeo-riket i 935, noe som ble slutten på det tusen år gamle riket.
Rødbrølape

**Rødbrølape** (*Alouatta seniculus*) er en den største brølape-arten av de ni som finnes. 
Den uler og brøler så høyt at lyden bærer mer enn 2&nbsp;km gjennom skogen. Brølene varsler andre rødbrøleaper om troppens nærvær eller om fare. 
Rødbrøleapen lever vanligvis i flokker med en hann og 3-4 hunner. Hannen er mye tyngre enn hunnen. 
Når en rival lykkes i å jage en hann fra flokken hans, dreper han iblant denne hannens unger slik at hunnen kommer raskt i brunst igjen.

Rødbrølapen er utbredt i det nordvestlige Sør-Amerika, og lever som kjent i flokk. Den blir opptil 51–63&nbsp;cm i lengde og ca 7–9&nbsp;kg. Selve halen kan bli opptil hele 55–68&nbsp;cm.

## Livet i tretoppene
Som andre brølaper er rødbrølapen svært godt tilpasset et liv i trærne. Gripehalen er hårløs på undersiden nær tuppen slik at den får godt grep om greiner, og fungerer som et femte lem. Gripehalen er så kraftig at den tåler hele kroppsvekten. 
Klatreevnen gir rødbrølapen tilgang til mange forskjellige blader og frukter. Den må spise opptil 1&nbsp;kg daglig av denne kosten, som er fattig på kalorier, og den hviler tre firedeler av dagen for å spare energi.

## Diett
De er vegetarianere, og også den eneste aperasen i Sentral-Amerika som spiser store mengder blader, som er høyt oppe på listen med yndlingsmat hos dem. Da disse bladene kan være ganske vanskelig å fordøye, pluss at de ikke gir like mye energi, bruker rødbrølapen en stor del av hverdagen på å slappe av og sove. I dietten til rødbrølapen består mellom 50 – 70 % av blader. For å klare å fordøye disse bladene og denne typen mat har rødbrølapen svært store spyttkjertler som hjelper dem å bryte ned bladets tanniner ved å binde polymerer før maten når magesekken.

Når det er tilgjengelig består også dietten mye av frukt, og kan være opptil 50% av kostholdet om det lar seg gjøre. Det er som oftest blader og frukt fra ficustrær som de liker aller best. I tørketider kan de også spise blant annet blomster. Vann får de som oftest fra maten de spiser, men når det er regntid, drikker de fra hule trestammer og drikker ofte fra frukten ananas

## Eksterne lenker
* 
* ARKive &mdash; images and movies of the mantled howler monkey ''(Alouatta palliata)''
* http://rainforest.montclair.edu/pwebrf/rainforest/Animals/mammals/mantledhowlermonkeys.html
Filippos Tsikalas

**Filippos Tsikalas** (gresk: Φίλιππος Τσικαλάς; født 17. januar 1968 i Thessaloniki) er en gresk geolog, ekspert på Mjølnirkrateret i Barentshavet.

Etter en bachelor i geologi 1985–89 fra universitetet i hjembyen Thessaloniki gikk han til Universitetet i Oslo og tok en mastergrad 1991–92 på avhandlingen *A study of seismic velocity, density and porosity in Barents Sea wells (N. Norway).* Han mottok dr.scient. i 1997 fra Universitetet i Oslo på avhandlingen *A geophysical study of Mjølnir: a proposed impact structure in the Barents Sea*.

Fra 1995 til 2005 var han forsker ved Institutt for geofag (UiO) og fikk Reuschmedaljen i 2003 fra Norsk geologisk forening. Etter et halvår i 2006 ved Earth Science Department ved Sultan Qaboos University i  Muskatell i Oman ble han førsteamanuensis ved Universitetet i Oslo. Der var han i 2018 tilknyttet som førsteamanuensis II.

## Referanser
Svein Indrelid

**Svein Oddvar Indrelid** (født 24. desember 1943 i Aurland) er en norsk arkeolog.

Han mottok magistergraden i nordisk arkeologi i 1971 og tok del i utgravinger på Hardangervidda utover 1970-tallet, noe som bare har fortsatt siden, blant annet med utgravningene på *Sumtangen* ved Finsevatnet.  Indrelid mottok en dr.philos. i 1986 og ble professor i arkeologi ved Universitetet i Bergen og ved Bergens Museum. De senere år har han også samarbeidet med John Inge Svendsen om utgravinger i Russland. 

## Utgivelser
* 
* 
* 
* 
* 
* 
* 

## Referanser
Rødbavian

**Rødbavianapen** (latin: *Papio papio*) er den minste av de fem kjente bavianartene.

Hannen har lengst manke, som nesten går helt ned til baken. Rødbavianen spiser variert føde, fra harde røtter til saftige larver og egg, og kan forsyne seg av avlinger. Rødbavianapene går vanligvis i flokk, og flokkene pleier å telle rundt 40 dyr, men kan ha opptil 200, med flere hanne med hvert sitt harem.

Rødvavianapenes status er ikke truet, men arten bør overvåkes. Artens utbredelse er Vest-Afrika, og i lengde vokser arten opptil 69&nbsp;cm, og ca 17,5&nbsp;kg. Halen er opptil 56&nbsp;cm.

## Eksterne lenker
*
Arkadij Sobolev

**Arkadij Aleksandrovitsj Sobolev** (russisk: * Арка́дий Алекса́ндрович Со́болев*, født 1903 i St. Petersburg, død 1964) var en sovjetisk diplomat.

Sobolev var utdannet innen elektroteknikk og arbeidet som forsker før han ble diplomat. I 1939 ble han generalsekretær i Folkekommissariatet for utenrikssaker, en stilling han hadde til 1942. Han var så ved den sovjetiske ambassaden i Storbritannia. I 1945 var han med i den sovjetiske delegasjonen ved Potsdamkonferansen. Sobolev var med i arbeidet med dannelsen av FN og deltok ved Dumbarton Oaks-konferansen i 1944 og senere ved konferanser om internasjonale organisasjoner. I 1946 var han assisterende generalsekretær i FN. Han var fra 1955 til 1960 Sovjetunionens FN-ambassadør i New York.

## Referanser
Neglesopp

**Neglesoppinfeksjon** (også kjent som **onykomykose** eller **tinea unguium**) er en soppinfeksjon i neglene. Det er den vanligste neglesykdommen og står for over halvparten av alle sykdomstilfeller i neglene.

Infeksjonen rammer tåneglene eller fingerneglene, men infeksjon i tåneglene er mest vanlig. Infeksjonen rammer ca 6-8&nbsp;% av den voksne befolkningen.

Soppen gjør neglene myke og mekanisk svake. Neglen løsner etterhvert fra roten. Neglesopp kan se skremmende ut, men er ikke forbundet med smerter.

## Referanser
Quadrus

* se systematisk inndeling

***Quadrus*** er en slekt av sommerfugler som tilhører familien smygere (Hesperiidae).

## Utseende
Middelsstore, brune eller brunsvarte smygere. Undersiden av bakvingen er gjerne skinnende metallisk blå bortsett fra mørke ytterkanter, ofte er det også ett eller to blå tverrbånd på oversiden. Forvingen har en del små, hvite flekker. Larven er nokså slank, naken og mørkgrønn. Et uvanlig trekk er at den langstrakte puppen er ganske lys på farge, hvit eller blekgul.

## Levevis
Artene lever i regnskog og tåkeskog, der de kan være ganske vanlige. Larvene lever på planter i pepperslekten (*Piper*, Piperaceae) og på trær i slekten *Talauma* (Magnoliaceae).

## Utbredelse
Alle lever i den Neotropiske region (Sør- og Mellom-Amerika).

## Systematisk inndeling
Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
**************** slekten *Quadrus* Lindsey, 1925
***************** *[[Quadrus cerialis]]* (Stoll, 1782)
***************** *[[Quadrus contubernalis]]* (Mabille, 1883)
***************** *[[Quadrus deyrollei]]* (Mabille, 1887)
***************** *[[Quadrus fanda]]* Evans, 1953
***************** *[[Quadrus francesius]]* Freeman, 1969
***************** *[[Quadrus ineptus]]* (Draudt, 1922)
***************** *[[Quadrus jacobus]]* (Plötz, 1884)
***************** *[[Quadrus lugubris]]* (R. Felder, 1869)
***************** *[[Quadrus tros]]* Evans, 1953
***************** *[[Quadrus truncata]]* (Hewitson, 1870)
***************** *[[Quadrus u-lucida]]* (Plötz, 1884)

## Kilder
* Brower, A.V.Z. og Warren, A. (2007) *Quadrus* på Tree of life http://tolweb.org/Quadrus/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Quadrus* spp. http://www.butterfliesofamerica.com/t/Quadrus_a.htm
* Butterflies of the Andes - *Quadrus deyrollei* http://www.learnaboutbutterflies.com/Andes%20-%20Quadrus%20deyrollei.htm
## Eksterne lenker
*
Chen Yucheng

**Chen Yucheng** (født 1834 i fylket Teng i provinsen Guangxi i Kina, død 1. mai 1862 nær Xinxiang i Henan; ), opprinnelig **Chen Picheng** (), var en kinesisk general under Taipingopprøret.

Han gjorde seg bemerket under de to slagene i Jiangnan (1856, 1860) i øst, og i flere kamphandlinger i øst, ved Wuhan (1854, 1855), Tongcheng (1857), Sanhe (1858) og Anqing (1861). Han ble forrådt av sine egne, og henrettet av sine motstandere.

## Hærfører
Chen Yucheng sluttet seg til Taipingopprørerne i 1851. Han var da bare 15 år gammel, men steg raskt i gradene på grunn av sitt mot og sin taktiske begavelse. I 1856, i etterkant av en intern maktkamp innen taipingledelsen, ble han forfremmet til general. 

Han ble raskt kåret til Den heroiske (*Ying*) prins av Taipingmonarkiet under opprørets senere stadium, med det berømte tilnavnet **«Den firøyde hund»** på grunn av to markante føflekker under øynene. Hans to føflekker lignet på øyne på tilstrekkelig avstand, og skremte noen Qing-soldater. 

Etter å ha ledet en rekke vellykkede militære operasjoner vestenfor Nanjing mellom 1856 og 1858 ble Chen gitt tittelen **Den heroiske prins** av taipingkongene det følgende år. Sammen med general Li Xiucheng organiserte Chen en andre beleiring av Nanking i 1860. 

Han rykket så i februar 1861 mot nordvest med 100.000 mann, som en del av en knipetangsmanøver i en offensiv mot de keiserlige styrker. Men taipingstyrkene var dårlig koordinert, og Chen Yucheng foretok en strategisk tabbe. 

Han førte sine styrker mot Wuhan for å angripe byene der, men Harry Smith Parkes, som var der, organiserte et robust forsvar. Taipingstyrkene bestemte seg  etterhvert for å oppgi sitt forehavende. Det var deres påfølgende retrett som var den største strategiske bommert, ettersom Xiang-hæren dermed ble muliggjort en styrkekonsentrasjon mot Anqing. Dersom Chens taiping-styrker hadde klart å erobre Wuhan, eller i alle fall holde seg i området, hadde de ligget i godt til for å angripe eller isolere Xiang-hærens bakre styrker.

Etter dette nederlaget ble Chen forrådt av sine egne, tatt til fange og så henrettet av keiserlige Qing-styrker i mai 1862. Men Qing-styrkene hadde ikke helt ønsket seg dette - de var imponert over Chens militære lederegenskaper og tilbød ham å skifte side og kjempe for dem. Men Chen avslo. Før han ble henrettet, skal han ha sukket tungt og sagt: «Jeg er redd for at taiping vil lide nederlag og miste store områder langs det øver Yangtze etter at jeg der død!». Og det skjedde akkurat som han hadde fryktet.

## Referanser


## Litteratur
* Hummel, Arthur W., ed., *Eminent Chinese of the Ch'en Period (1644-1912)*, Washington, D.C., 1944.
* Michael, Franz. *The Taiping Rebellion: History and Documents (Vol. II/III)*, Seattle, 1971.
* Michael, Franz and Chang Chung-li, *The Taiping Rebellion: History and Documents (Vol. I)*, Seattle, 1966.
* Teng, Ssu-yu. *New Light on the Taiping Rebellion*, Cambridge, Mass., 1950.
Boksing under Sommer-OL 2012 – Lett fluevekt menn

Herrenes **lett fluevekt** er én av 14 bokseturneringer som vil bli arrangert under Sommer-OL 2012, og vil bli arrangert mellom 31. juli og 12. august på ExCeL Exhibition Centre i London.

## Format
Som alle olympiske bokseturneringer vil dette bli en enkel elimineringsturnering. 
Denne øvelsen vil ha 26 utøvere, som har kvalifisert seg via forskjellige kvalifiseringer, blant annet VM i boksing 2011. Siden det er færre enn 32 utøver med, vil enkelte boksere gå direkte til andre runde, og slippe og bokse den innledende runden. Begge utøvere som taper semifinalen vil motta bronsemedalje, slik at ingen boksere vil konkurrere etter et tap.

## Kalender
All tid er lokal tid. (UTC)

## Resultater

### Finaler

### Topp

### Bunn

## Referanser
Wang Shishen

**Wang Shishen** (kinesisk: 汪士慎, pinyin: *Wāng Shìshèn*, født 1686 i fylket Xiuning i provinsen Anhui i Kina, død 1759) var en kinesisk maler og kalligraf under Qing-dynastiet. 

Han var født fattig, men slo seg opp og huskes som en av de åtte eksentrikere fra Yangzhou. Han spesialiserte seg på plommeblomster og menneskeskikkelser, og innen kalligrafi og seglgravering. 

## Referanser


## Eksterne lenker
* China Culture
Groveton (Texas)

**Groveton** er by og fylkesete i Trinity County i USA-delstaten Texas. Ifølge folketellingen i USA 2000 var det 1&nbsp;107 innbyggere i byen.

## Geografi

Ifølge United States Census Bureau har byen et totalt område på 6,8&nbsp;km². Av dette er 6,6&nbsp;km² land og 0,1&nbsp;km² av det (1.91%) vann.

## Referanser


## Eksterne lenker
*
Paul Emmerich

**Paul Emmerich** (født 27. juli 1876 i Berlin; død 28. september 1958 samme sted) var en tysk arkitekt. Han studerte ved Technische Hochschule Charlottenburg. Fra 1911 drev han sammen med sin svoger Paul Mebes arkitektkontoret *Mebes & Emmerich*. Emmerich tegnet i det vesentlige bolighus og -blokker. 

## Referanser
Paul May

**Paul May**, opprinnelig **Paul Ostermayr** (født 8. mai 1909 i München, død 25. februar 1976 i Taufkirchen) var en tysk regissør, manusforfatter og produsent av spillefilmer.

## Biografi
Han var sønn av Peter Ostermayr, filmprodusent ved UFA, og hans kone Olga, født Wernhard. 

Etter å ha fullført videregående skole i Feldkirch, gikk han inn i filmens verden der han også ble opplært i laboratorieteknikk. Han ble filmklipper i 1930 og regiassistent i 1935. Regissør ble han med filmen *Der Edelweißkönig* i 1938. 

Etter krigen tok han psevdonymet *Paul May* og innkasserte sine største suksesser, inkludert *08/15*, den kontroversielle adapsjonen *[[Und ewig singen die Wälder]]* (1959) av Trygve Gulbranssens *[[Og bakom synger skogene]]*, *Via Mala* (1961) etter John Knittel og *Scotland Yard jagt Dr. Mabuse Sohn* (1961) med Peter van Eyck. Han begynte så å arbeide med fjernsyn.

Mellom 1935 og 1972 regisserte han mer enn 40 filmer.

## Priser
* 1955: Bambi for *[[08/15 (Film)|08/15]]*
* 1960: Bambi for *[[Und ewig singen die Wälder]]*
* 1962: Bambi for *Via Mala*

## Filmografi

## Referanser


## Eksterne lenker
* Paul May i filmportal.de
*
Paul Mebes

**Paul Louis Adolf Mebes** (født 23. januar 1872 i Magdeburg; død 9. april 1938 i Berlin) var en tysk arkitekt, arkitekturteoretiker og høyskolelærer.

Paul Mebes drev sammen med sin svoger Paul Emmerich arkitektkontoret *Mebes & Emmerich* som i det vesentlige tegnet bolighus og -blokker.

## Referanser

## Eksterne lenker
* 
* 
* Internettside over det ekspresjonistiske vanntårnet i Finow
*  Biografi over Paul Mebes på internettsiden til Berlins bydel Steglitz-Zehlendorf (PDF-Datei; 53 kB)
* Bygninger av Paul Mebes i Bochum på ''www.ruhr-bauten.de
Colesdalen

**Colesdalen** er en dal på Spitsbergen på Svalbard. Den ligger i Nordenskiöld Land, rundt 20 kilometer sørvest for Longyearbyen. Selve Colesdalen er rundt 12 kilometer lang og strekker seg fra Ringdalsfjellet i øst til Colesbukta i Isfjorden i vest. Rundt hoveddalen ligger en rekke sidedaler, som Lailadalen, Synndalen, Trodalen, Medalen, Ringdalen, Bødalen og Fardalen. Colesdalen er en bred, flatbunnet U-dal hvor Coleselva brer seg utover i et sterkt forgrenet elveløp.

Colesdalen er et gammelt navn, som ble kalt «Coles Park» av Edward Pelham, som i 1630–31 ble den første som (ufrivillig) overvintret på Svalbard.

## Referanser
Gill

**Gill** er ei grend vest for Gillsvannet i Kristiansand kommune i Agder. Her finnes gårdsbrukene Øvre og Nedre Gill.

Gill er et populært utgangspunkt for skogsturer og skiturer om vinteren.  Fra Gill går det flere turløyper til Jegersberg og i retning Den omvendte båt og Skråstadvarden.  Gillshytta har sportsandakt og enkel servering på søndagene september - mai.

## Referanser
Liste over ordførere i Dypvåg

Dette er en **liste over ordførere i [[Dypvåg]]** kommune i Aust-Agder. Kommunen eksisterte fra 1837 til 1960.

En ubebodd del av Søndeled kommune ble overført til Dypvåg 1. januar 1867. En del av Holt kommune, med 52 innbyggere, ble overført til Dypvåg 1. januar 1881. 1. januar 1902 ble Flosta kommune utskilt fra Dypvåg. Etter delingen hadde Flosta 1892 innbyggere og den gjenværende delen av Dypvåg 3235 innbyggere. Dypvåg, Holt og Tvedestrand kommuner, med henholdsvis 1805, 3759 og 868 innbyggere, ble slått sammen til nye Tvedestrand kommune 1. januar 1960.

## Referanser
Bjørndalen (Svalbard)

**Bjørndalen** er en dal på Spitsbergen på Svalbard. Den ligger i Nordenskiöld Land, rundt 8 kilometer vest-sørvest for Longyearbyen. Den er rundt 10 kilometer lang og ligger mellom Nordenskiöldfjellet og Platåberget i øst og Fuglefjella i vest. Øverst i dalen ligger Håbergbreen og Grumantbreen, og fra disse to breene kommer Bjørndalselva, som renner gjennom Bjørndalen ned til Isfjorden.

Dalen har navn etter dyret bjørn, her isbjørn.

Bjørndalen er mye brukt til friluftsliv, skisport og scooterfart vestover, her er det mulig å gå over Grumantdalen til Grumantbyen i vest, og over Lindströmfjellet til Colesdalen i sør.

Bjørndalen har mobildekning fra Bjørndalen basestasjon, som sannsynligvis er verdens nordligste. Ytterst i Bjørndalen står også en radiolinjesender med 155 Mb/sek radiolinje-forbindelse nordover til Ny-Ålesund (via Kongsvegpasset), og vestover til Isfjord Radio (via Barentsburg). Denne senderen gir bredbåndssignaler til de nevnte stedene.

Nord i Bjørndalen kommer baksiden av Gruve 3 ut, gruven er gravd tvers gjennom Platåberget fra ovenfor flyplassen og fikk gjennomslag i fjellsiden over Bjørndalen, hvor tippene har stedlig kulturvern.

## Referanser

*''In Bjørndalen, Norway, a Small Cabin Enjoys Some of the World's Fastest Internet'' March 31, 2014 The Wall Street Journal (Engelsk)
Liste over ordførere i Holt

Dette er en **liste over ordførere i [[Holt]]** kommune i Aust-Agder. Kommunen eksisterte fra 1837 til 1960.

En del av Holt, med 52 innbyggere, ble overført til Dypvåg kommune 1. januar 1881. 1. juli 1919 ble en del av Holt, med 14 innbyggere, overført til Austre Moland kommune. Holt, Dypvåg og Tvedestrand kommuner, med henholdsvis 3759, 1805 og 868 innbyggere, ble slått sammen til nye Tvedestrand kommune 1. januar 1960.

## Referanser


## Kilder
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9

## Eksterne lenker
* Tvedestrand kommune: Tvedestrands historie
Coleselva

**Coleselva** er ei elv på Spitsbergen på Svalbard. Den renner gjennom Colesdalen i Nordenskiöld Land, rundt 20 kilometer sørvest for Longyearbyen. Elva er rundt 20 kilometer lang og dannes ved samløpet av tilløpselvene fra Medalen og Ringdalen. Elva renner derfra i hovedsakelig vest-nordvestlig retning gjennom Colesdalen til den munner ut i Colesbukta. Underveis tar den opp en rekke mindre sideelver.

I likhet med andre elver i samme område ligger Coleselva i en bred, flatbunnet dal med mye løsmasser, og elva brer seg ofte utover i et sterkt forgrenet elveløp.

Elva har navn etter Colesdalen, som av Edward Pelham ble kalt «Coles Park».

## Referanser
Eriksmesse

**Eriksmesse** er en merkedag som markeres på datoen 18.&nbsp;mai til minne om den svenske helgenkongen Erik Jedvardsson. 

Kong Erik den hellige (latin: *Erici regis et martyris*) (født ca 1120, død 1160) regnes som Sveriges skytshelgen. Han ble drept 18. mai 1160. Erik, Eirik og Erika har derfor navnedag 18. mai. 

Primstavmerket denne dag var et sverd, et aks eller en krone. 

## Eksterne lenker
* Mer om den hellige Erik fra den katolske kirke
* Mer om kong Erik av Sverige
Liste over ordførere i Hylestad

**Liste over ordførere i Hylestad** kommune i Aust-Agder omfatter årene fra 1915 til 1962, mens Hylestad var egen kommune.

Hylestad, med 658 innbyggere, ble utskilt fra Valle kommune 1. juli 1915. 1. juli 1962 ble Hylestad, som da hadde 662 innbyggere, slått sammen med Valle igjen.

## Kilder
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
* 
* Ordførarar i Valle kommune; setesdalswiki.no
Henning Pleijel

**Henning Bernhard Mathias Pleijel** (født 5. juli 1873 i Vimmerby, død 20. januar 1962) var en svensk fysiker. Han var rektor for Kungliga Tekniska högskolan (KTH) i Stockholm 1922-1927.

Pleijel begynte universitetsstudier i 1891, blev filosofie licentiat ved Uppsala universitet i 1904, filosofie doktor i 1906 og dosent i mekanikk og matematisk fysikk i Uppsala samma år. Pleijel ble ansatt i Telegrafverket i 1892, og tjenestegjorde som lærer ved verkets undervisningsanstalt i 1896-1909. Han var direktør for dets testingsavdeling fra 1900 til 1913, og ble utnevnt til professor hos Kungliga telegrafstyrelsen i 1913. Under sin tid ved Telegrafverket var han blant annet verkets sjøkabelekspert.

I 1914 ble Pleijel professor i teoretisk elektroteknikk ved KTH. Han ble KTHs prorektor i 1921 og rektor fra 1922 til 1927. Han ble værende som professor ved KTH til 1934.

Pleijel var medlem av jernbaneselektrifiseringskomitéene av 1908, 1914 og 1920, ble formann for sterkstrøm-svakstrøm-komitéen i 1921 og drev, som Telegrafstyrelsens sakkyndige, forhandlinger og studier angående en svensk radiostasjon for Amerikatrafikken, dels i England og Amerika i 1921, dels i Tyskland i 1922. Pleijel ble i 1919 medlem av Kungliga Ingenjörsvetenskapsakademien (IVA), i 1923 ble han IVAs visepreses og 1. juni samme år IVAs preses. Han ble også medlem av Kungliga Vetenskapsakademien (KVA) 1922 og av Fysiografiska sällskapet i Lund samme år. I 1933 ble han KVAs sekretær, etter Henrik Gustaf Söderbaums bortgang, og ble værende i vervet til 1943, da Arne Westgren etterfulgte han. Pleijel publiserte mange artikler om matematiske, fysiske og elektrotekniske forhold.

Pleijel æresdoktor ved KTH i 1944.

Henning Pleijel tilhørte Smålandsslekten Pleijel og var fetter til teologen Hilding Pleijel, far til matematikeren Åke Pleijel og farfar til forfatteren og kulturjournalisten Agneta Pleijel.

Sjøkabelfartøyet C/S «Pleijel», som eies og drives av det Kalmar-baserte selskapet Baltic Offshore, er oppkalt etter Henning Pleijel.

## Referanser

## Litteratur
* 
* 
* Nationalencyklopedin, bind 15 (1994), oppslagsordet *Pleijel, Henning*
* *Sveriges dödbok 1947-2006, (CD-Rom), Sveriges Släktforskarförbund*
Sprint-NM på skøyter 1996

**Sprint-NM på skøyter 1996** ble avholdt 3. og 4. februar 1996 på Glitre stadion, Gol.Teknisk arrangør var Gol Idrettslag.

Norgesmestere ble Edel Therese Høiseth, Geithus IL for damene og Roger Strøm, IF Fram for herrene.

## Aktuelle rekorder
### Mesterskapsrekorder

### Banerekorder

## Sammenlagt damer senior

## Sammenlagt herrer senior

## Referanser




## Kilder
* 
* 

## Eksterne lenker
* 
*
Mikkel Thommessen

**Mikkel Thommessen** (1945–2025) var en norsk skribent og seiler som representerte Kongelig Norsk Seilforening. 

Etter examen artium i 1965 startet han i skipsmeglerfirma R.S.Platou og jobbet senere som skipsmegler i Montreal, New York og Tokyo før han returnerte til Oslo i 1973. Frem til 1986 jobbet han som megler, de siste årene i Fearnley Finans. 

Fra 1986 drev han prosjektutvikling i egen regi, og fra 1992 var han tilknyttet Norsk Maritimt Forlag som journalist og seilsportsredaktør i bladene *[[Seilas (tidsskrift)|Seilas]]* og *[[Seilmagasinet (tidsskrift)|Seilmagasinet]]*.

Thommessen var i alle år engasjert i seilsport, både som utøver og administrator. Han var styremedlem og senere viseformann i Kongelig Norsk Seilforening fra 1980 til 1990, og ledet organisasjonskomiteen for flere internasjonale regattaer og mesterskap. Som utøver hadde han to sølv og bronse fra NM og to 6. plasser i VM for 5,5 metere i 1990 og 1993, foruten sølv i det japanske mesterskapet i soling i 1972. Han deltok i atlanterhavsregattaen ARC og turseilte til Storbritannia, Svalbard, Island, Shetland, Færøyene og Middelhavet. Fra 1996 til 2008 var han NRKs ekspertkommentator i seiling. Sammen med Paal Lien arrangert han Oslo Water Games fra 2011 til 2017, en vannsportsfestival i Fjordbyen Oslo. I 2018 arrangerte Oslo Water Games verdenscup i matchseiling i Risør.

## Bibliografi
* *Utfor*, boken om Atle Skårdal, Cappelen 1998, lenke til Digital utgave på Nasjonalbiblioteket
* *125 års seiling i vekst og glede* KNS' jubileumsbok 2008
* Over Klodens mest forblåste hav, Medforfatter sammen med Svenning Torp, Tore Bjørn-Hansen og Edvard Hambro, Bokbyen Forlag 2014
* *Seiling i Norge,* NSFs jubileumsbok, Blue Ocean Media 2020
* *Båtkonstruktøren Jan Herman Linge, livet og båtene,* Medforfatter sammen med Birger Kullmann, Pax 2022
* *Sira, En båt to konger,* eget forlag 2023
* *Peder, Seilerlegenden,* eget forlag 2024

## Referanser
Gindanes

* se systematisk inndeling

***Gindanes*** er en slekt av sommerfugler som tilhører familien smygere (Hesperiidae).

## Utseende
Middelsstore smygere som utmerker seg med for familien uvanlige fargetegninger. Vingene er lyst gråbrune (nesten sandfargede) med mørkbrune tegninger: en flekk i den fremre delen av bakvingens ytterkant, forvingens spiss er mørk, og det er et mørkt tverrbånd litt utenfor midten av forvingen. Forvingen har dessuten gjerne noen små, hvite flekker. Larven er naken og grønn.

## Levevis
Larvene lever på busker og trær i slekten *Desmopsis* (Annonaceae).

## Utbredelse
Alle lever i den Neotropiske region (Sør- og Mellom-Amerika).

## Systematisk inndeling
Inndelingen følger Brower & Warren (2007). 

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
**************** slekten *Gindanes* Godman & Salvin, 1895
***************** *[[Gindanes bora]]* Evans, 1953
***************** *[[Gindanes brebisson]]* (Latreille, 1824)
***************** *[[Gindanes brontinus]]* Godman & Salvin, 1895

## Kilder
* Brower, A.V.Z. og Warren, A. (2007) *Gindanes* på Tree of life http://tolweb.org/Gindanes/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Gindanes* spp. http://www.butterfliesofamerica.com/t/Gindanes_a.htm
## Eksterne lenker
*
Greater Upper Nile

**Greater Upper Nile** er en region i det nordøstlige Sør-Sudan og har navn etter elven Den hvite Nil.

Regionen består av følgende delstater:

* Unity (Al-Wahdah)
* Upper Nile (A'ali an-Nil)
* Jonglei (Junqali)

## Eksterne lenker
* 
*
Schmelzer

**Schmelzer** er etternavnet til blant andre:

* Johann Heinrich Schmelzer (ca. 1623-1680), en østerriksk fiolinist, komponist og kapellmester som i sin tid ble regnet som en Østerrikes fremste fiolinister.
* Marcel Schmelzer (f. 1988), en tysk profesjonell fotballspiller.
Grocland

**Grocland**, **Groclant** eller **Groclandia**, var en fiktiv øy som skulle ha ligget vest for Grønland. 

Den opptrådte på flere kart i det sene 16. århundre, var mindre enn Grønland med en lang og tynn form og ikke ulik Baffin Island. En av de første gangene øyen dukket opp var hos Gerhard Mercator i 1569, mens den siste gang ses hos Mathias Quadus i 1608. 

## Referanser


## Eksterne lenker
* ''Nordost- och nordvästpassagen, Antilia, Hy Brasil, Grocland och Estotiland'', hemportalen.fi/
* Ortelius Atlas Theatrum Orbis Terrarum, lapinkavijat.rovaniemi.fi
Bor (Sør-Sudan)

**Bor** er en by i Sør-Sudan. Byen er hovedstaden i delstaten Jonglei, en av Sør-Sudans ti delstater.

## Plassering
Byen ligger i fylket *Bor County* i delstaten Joglei i det sentrale Sør-Sudan, rundt 190 km nord for landets hovedstad og største by Juba. Byen ligger på den østre bredden av Den hvite Nil.

Bor har egen flyplass, og andre kommunikasjonsrutiner ligger langs Den hvite Nil og på tre hovedveier fra byen.

## Befolkning
I 2006 ble det beregnet at byen hadde  innbyggere.

## Historie
Området har vært viktig for utviklingen av Sør-Sudan. I 1905 opprettet Archibald Shaw en misjonsstasjon for Church Mission Society i det lille tettstedet Malek, rundt 19 km sør for dagens Bor. Dette ble et senter for misjonsarbeidet i regionen, og Shaw opprettet også en grunnskole på stedet.

Bor ble utviklet som et administrasjonssenter under Anglo-egyptisk Sudan for Dinka-folket.

Bor ble også startstedet for den andre borgerkrigen i Sudan, da den sudanske offiseren Kerubino Kuanyin ledet et opprør i byen i 1983 etter at de sudanske myndighetene erklærte at Sudan skulle være en Sharia-stat, også for befolkningen i sør som ikke var muslimer. Dette førte til etableringen av Det sudanske folks frigjøringsbevegelse og till slutt Sør-Sudans løsrivelse fra Sudan.

## Referanser


## Eksterne lenker
*  Bor på Google Maps
* Nettside for ''Bor Globe Newspaper''
* Demografiske data for delstaten Jonglei
Aksel Aarhaug

**Aksel Kristian Aarhaug** (født 2. november 1921 i Bardu, død 17. oktober 2000 i Ski) var en norsk diakon, misjonær i Kamerun og forfatter av boka *[[Mitt Afrika (bok)|Mitt Afrika]]*.

Aarhaug giftet seg 1. april 1950 med jordmor, sykepleielærer og misjonær Sigrid Aarhaug f. Kruse (1921-2009), han utdannet seg til diakon med et klart ønske om å reise ut som misjonær. I Kamerun bygget han opp en bibelskole i Meng, Tibati-distriktet og hun arbeidet på sykehuset.

Aarhaug hadde flere perioder (hver på 4 år) i Kamerun med sin familie. De bygget opp en spedalskekoloni i Ngaubela, også dette i Tibati-distriktet. Spedalskhet var et stort problem i området og ved å isolere de syke fra de friske hadde man en effektiv måte å begrense spredningen av denne forferdelige sykdommen. 

Under byggearbeider i 1959 var Aarhaug utsatt for en alvorlig arbeidsulykke og familien fikk derfor et lengre Norgesopphold, men i 1962 var de ute igjen. Denne gangen i Ngaoundre. Han var også ute igjen i perioder senere (1950-70), men hadde en lengre periode som kretssekretær i Oslo krets av Det norske Misjonsselskap (1970- ).

På 1970-tallet var Aarhaug med på byggingen av Øvre Bardu kapell. "Innredning og utsmykning av korpartiet ble planlagt og tegnet av sørdalingen, misjonær Aksel Aarhaug".

## Bibliografi
*  
* 

## Referanser
Gösta Malm

**Carl Gösta (Gustaf) Oscar Malm** (født 11. mai 1873, død 11. januar 1965) var en svensk ingeniør i byggeteknikk, politiker og embetsmann. 

Malm ble student i 1891 og ble uteksaminert fra Kungliga Tekniska högskolans avdeling for byggeteknikk i 1895. Etter blant annet å ha tjenestegjort som formann ved anlegging av vannledninger, kloakker og gater i Oxelösund ble han i 1899 ansatt ved Stockholms vannverk, hvis sjef da var Fredrik Vilhelm Hansen, som han senere ble å samarbeide med i mange år. Han var således arbeidsleder for byggingen av Stockholms nye vannledningsverk ved Norsborg i 1901-05, ble arbeidsleder ved byggingen av Olidans kraftverk i Trollhättan i 1906 og for ombyggingen av Trollhätte kanal i 1909 samt underdirektør for Trollhätte kanal- og vannverk samme år. I 1910 ble han utnevnt til overingeniør og var fra 1910-14 sjef for Vattenfallsstyrelsens byggekontor. Her var han ansvarlig for byggingen av Porjus kraftverk og i det vesentlige også Älvkarleby kraftverk. I årene 1914-17 var administrerende direktør i AB Skånska Cementgjuteriet. Han var i tre perioder, fra 1916 til 1928, landshøvding i Norrbottens län hvor han var spesielt opptatt av fylkets kommunikasjonsproblemer.

Malm var fra 27. oktober 1920 til 13. oktober 1921 handelsminister i Louis De Geers og Oscar von Sydows regjeringer, og var sosialminister i Ernst Tryggers regjering fra 19. april 1923 til 18. oktober 1924. Han var som minister partipolitisk uavhengig. Han var i 1911-13 formann i Svenska Teknologföreningens avdeling for byggeteknikk og i 1915-16 formann i foreningen. Han var medlem av Statens järnvägars trafikkråd i 1916-18, formann for betongbronemnden i 1917-21, i statsbaneøkonomikommisjonen 1920-21 samt for sakkyndige for maskinell veitrafikk i 1920-23. Etter denne tid hadde han diverse utredningsoppdrag og var også teknisk sakkyndig. 

Malm publiserte tekniske avhandlinger og rapporter for byggeprosjekter han hadde utført (blant annet del III, avdelning l i «Trollhättan, dess kanal- och kraftverk») samt artikler i *Teknisk tidskrift* m.m. I 1963 utkom selvbiografien *I mina krafts dagar*. 

## Medlemskap og utmerkelser
Malm ble i 1919 medlem av Ingenjörsvetenskapsakademien (IVA), og ble i 1943 tildelt IVAs store gullmedalje «för hans insatser som vattenkraftbyggare, för vägväsendet och särskilt för tekniskt-vetenskaplig forskning». Malm var medlem av Kungliga Krigsvetenskapsakademien fra 1938. Han ble i 1944 utnevnt til æresdoktor ved Kungliga Tekniska högskolan

Malm var innehaver av Kong Gustaf Vs 70-årsmedalje, Nordstjerneordenen, Vasaordenen, Finlands hvite roses orden og Illis Quorum.

## Referanser
Makhdoom Shahabuddin

**Makhdoom Shahabuddin** (urdu & saraiki: ; født 7. april 1947 i Rahim Yar Khan i Britisk India) er en pakistansk politiker som i juni 2012 ble utpekt av Pakistans folkeparti som partiets kandidat som landets statsminister etter at Yousaf Raza Gillani ble diskvalifisert for rettergangsstraff av Pakistans høyesterett. Deretter ble nominasjonen trukket tilbake etter han ble mistenkt for å vært involvert i narkotikahandel. Fra februar 2008 har han sittet i Pakistans nasjonalforsamling og har hatt flere ministerstillinger. 

Shahabiddin oppgis å være en etterkommer (*[[sajjada nashin]]*) av en berømt sufi-helgen. 

## Referanser
Shiliuguo Chunqiu

***Shiliuguo Chunqiu*** (hanzi: 十六國春秋, pinyin: *Shíliùguó Chūnqiū*) eller **[[Sekstenkongerikene]]s Vår- og høstannaler** er et kinesisk biografisk historieverk skrevet av Cui Hong mellom 501 og 522. Det ble en av de viktigste kildene for begynnelsen av *[[Weishu]]* og *[[Jin Shu]]*. 

Verket begynte å forsvinne fra begynnelsen av Tang-dynastiet, og har ikke overlevd i sin helhet. Opprinnelig besto den av 100 bind, et forord og en kronologisk tabell. På begynnelsen av Song-dynastiet var mange av bindene tapt, bare omtrent tjue av dem fantes fremdeles. Det finnes to bevarte versjoner fra det sene Míng-dynastiet; utgaven redigert av Tu Qiaosun (屠本) med 100 bind og den redigert av He Tang (何本) med seksten bind, som ble gjengitt i *Hanwei Congshu*, en samling av historieverker. Tu Qiaosuns utgave ble utgitt for tredje gang i 1781. I tillegg finnes det en utgave med 100 bind og en kronologisk tabell fra slutten av Qing-dynastiet av Tang Qiu, som bruke He Tangs utgave og annet materiell. 

## Eksterne lenker
*
SBK

**SBK** eller **Sbk** har flere betydninger:

* Sarpsborg Bandyklubb 
* SBK Records, et tidligere EMI-selskap
* Ski- og Ballklubb 
* Sparebank
* Steinkjer biljardklubb 
* Spinning Bird Kick, en beryktet guild i spillet albion online
Fu Jian

**Fu Jian** er navnet til flere personer:

*Fú Jiàn (苻健) (317–355; regjerte 351–355 AD), grunnleggeren av Tidligere Qin.
*Fú Jiān (苻堅) (338–385; regjerte 357–385 AD), senere hersker over Tidligere Qin.

## Se også
*Den kinesiske provinsen Fujian (福建).
Cui Hong

**Cuī Hóng** (tradisjonell kinesisk: 崔鴻; forenklet kinesisk: 崔鸿; født ca. 470 i Øst-Qinghe, i dag Zichuan i Shandong, død ca. 520), stilnavn **Yànluán** (彦鸾), var en kinesisk historiker fra Det nordlige Weidynasti. Han er kjent for historieverket *[[Shiliuguo Chunqiu]]* (i.e. «Sekstenkongerikenes Vår- og høstannaler»).

## Referanser